Johann Christoph Altnikol

Johann Christoph Altnikol (1720–1759) var en tysk komponist og organist.

Altnikol var elev av Johann Sebastian Bach og hans svigersønn.

 Liv og virke 
Fra 1733 gikk Altnikol på gymnasiet i Lauban. Mellom 1740 og 1743 var han sanger og hjelpeorganist ved St. Maria Magdalena-kirken i Breslau. Fra 1744 studerte Altnikol teologi i Leipzig og kom der i kontakt med Johann Sebastian Bach som ble hans lærer og framtidige svigerfar. Bach skrev at Altnikol «har siden mikkelsmess 1745 vært til kontinuerlig hjelp i koret gjennom å opptre som bratsjist og cellist, men mest som bass-sanger...»«seit Michaelis ao. 1745 dem Choro Musico unausgesetzt assistiret, indem er bald als Violiste, bald als Violoncelliste, meistens aber als Vocal- Bassiste sich exhibiret …»sitert etter Friedrich Blume (red.): Die Musik in Geschichte und Gegenwart, 1. opplag, bind. 1, s. 396, 1949–1986.

I januar 1748 fikk Altnikol organistpost i Niederwiesa i Schlesien, godt hjulpet av referansene fra sin lærer, J. S. Bach: «Han er en elev jeg ikke behøver å skjemmes over.»«Er ist ein Ecolier, dessen ich nicht zu schämen haben darf.» September samme år overtok Altnikol den ledige organistposten i  i Naumburg, en stilling han beholdt til sin død.

20. januar 1749 giftet han seg med Elisabeth Juliane Friedericia Bach, datter av Johann Sebastian og Anna Magdalena Bach. Etter J.S. Bachs død i 1750 tok de på seg omsorgen for Gottfried Heinrich Bach, Elisabeths psykisk utviklingshemmede bror.

Fra 1750 til 1751 var Altnikol en tid lærer for Johann Gottfried Müthel, ellers er den siste delen av Altnikols liv lite kjent.

 Verk 
Få av Altnikols komposisjoner er bevart. For tiden er blant andre disse kjent:
 to motetter
 Befiehl du deine Wege, tonesetting av et dikt av Paul Gerhardt (firestemmig)
 Nun danket alle Gott (femstemmig)
 en klaversonate
 to kantater
 en ricercar (c-dur) for tangentinstrument (orgel?)
 en messe i d-moll (Kyrie, Gloria)

 Referanser og noter 

 Kilder 



 Litteratur 


 Eksterne lenker 
 Johann Christoph Altnikol i All Music Guide
 Johann Christoph Altnikol i Bach-Quellendatenbank


Kategori:Barokkomponister
Kategori:Tyske komponister
Kategori:Tyske organister
Kategori:Multiinstrumentalister
Kategori:Personer fra Zgorzelec fylke